钦定古今图书集成/方舆汇编/边裔典/第108卷 > 《山海经》 > 乌蛮
## 钦定古今图书集成/方舆汇编/边裔典/第108卷 > 《山海经》 > 乌蛮

乌蛮乌浒之蛮，能啖人者也。在南海郡之西南，安南
都统司之北。裴渊《广州记》：“在晋兴，今南宁镇南关，古
损子产国。生首子辄解而食之，谓之宜弟。味旨则以
遗其君，君憙而赏其妇，娶妻美则让其兄。其国有乌
蛮滩焉。”其后国废于汉。

建武中，民各为族，常取翠羽采珠为产。又能织班布，
可以为帷幔，以鼻饮水，口中进啖如故。当交、广之界，
恒出道间伺候二州行旅有单行辈者，辄出击，利得
人食之，不贪其财货也。地有棘，厚十馀寸，破以作弓，
长四尺馀，名“孤弩。”削竹为矢，以铜为镞，长八寸，以射
急疾，不凡用也。地有毒药，以傅矢金，入则挞皮，视未
见疮，顾盼之间，肌肉便皆坏烂，须臾而死。寻问此药，
云取诸虫有毒螫者，合著管中爆之，既烂，因取其汁
自煎之，如射肉在其内地则裂，外则不复裂也。乌浒
人便以人肉为殽俎，又取其髑髅头破之以饮酒也。
其伺候行人，小有失辈出射之，若人无救者，便扯以
火燔燎食之。若人有伴相救，不容得食。力不能尽，担
去者，便𫓩取手足以去。尤以人手足掌跖为珍异，以
贻长老。出得人归家，合聚邻里，悬死人中，当四面向
坐，击铜敼，歌舞饮酒，稍就割食之。春月方田，尤好出
索，人贪得之，以祭田神。其后稍变族类，同姓有为人
所杀，则居处伺杀主，不问是与非，遇人便杀，以为肉
食也。《杨孚纪》之，为“南《裔异物》”云。